NaiveNeuron/SloPal huggingface dataset:
Glenda, Tibor, poslanec NR SR (2013-06-21):
Ďakujem pekne za slovo. Vážený pán predsedajúci, kolegyne, kolegovia, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa menia a dopĺňajú niektoré zákony (tlač 449). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený návrh a zaradil ho na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh zákona spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky č. 350 o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla na tom, že po rozprave odporučí uvedený poslanecký návrh zákona prerokovať v druhom čítaní. V súlade aj s rozhodnutím predsedu Národnej rady Slovenskej republiky z 20. marca 2013 č. 420 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončil som, otvorte rozpravu.
Mikloško, Jozef, poslanec NR SR (2013-05-16):
Ja teraz tiež som chcel začať vtipom, ale všetci začínajú, tak vtipom budem končiť. Samozrejme, tých 165 pozmeňovacích návrhov – napriek veľkej sympatii k tomuto zákonu – je troška veľa a možno, že by bolo múdre, naozaj sa vrátiť k tomu a vylepšiť to a dať niečo iné, už vylepšené. Druhá poznámka k pánovi Hlinovi, že, samozrejme, Amerika, Nemecko, Švajčiarsko, Francúzsko, všetci to dávno majú. Taliani sú trocha zmätkári, to je pravda, ale tiež tam elektronizovali všeličo, takže v tomto smere skutočne v Európe to je. Chcem ešte ubezpečiť to, že naozaj existujú dnes čítačky na tlačený text, na písaný text, dokonca cez televíznu kameru automatické rozpoznanie hovorených slov, izolovaných, plynulej reči. Čiže dnes doplniť tie kartičky nejakými starými údajmi není až taký problém. To sa dá rýchlo. No a teraz ten vtip, teda až dovolíte, že viete, že za socializmu už tiež existoval e-health? Vtedy vychovávali tzv. ľudových lekárov. A raz k takému ľudovému lekárovi prišiel pacient a ten ho rýchlo vyšetril a napísal recept, že „kmčmmnrvllpč“. Keď nikto nevedel, čo to je, tak on povedal – to znamená toto: „Kúpte mu čiernu masť, má na r a tri bodky vred. Ľudový lekár, práci česť.“ Takže to bol prvý recept na e-health v Československu. (Smiech v sále.)
Šimečka, Michal, podpredseda NR SR (2024-01-26):
Ďakujem. A ďalšia v rozprave vystúpi pani poslankyňa Plaváková a klub PS má ešte 120 minút. Prosím, máte slovo. (Ruch v sále.)
Ďuriš Nicholsonová, Lucia, podpredsedníčka NR SR (2017-12-12):
Ďakujem pekne, pán spravodajca. Otváram všeobecnú rozpravu. Písomne sa neprihlásil nikto. Pýtam sa, či sa chce prihlásiť niekto ústne. Končím možnosť prihlásiť sa do rozpravy. Prihlásil sa pán predkladateľ. Pán poslanec Laurenčík, nech sa páči.
Zajac, Pavol, poslanec NR SR (2015-11-12):
Ďakujem za veľmi, veľmi stručnú, ale jasnú odpoveď, aj s motoristickou verejnosťou nad tým teda potešenie vyjadrujem. Samozrejme, malo to platiť už od 1. januára 2015, takže trochu sa to o rok natiahlo, ale i tak to potešenie je na strane motoristickej verejnosti, že sa to tak udeje, že si bude môcť kupovať elektronické diaľničné nálepky, lebo tie uľahčia prakticky život motoristom. Chcem sa v tejto súvislosti spýtať, lebo na čerpacích staniciach, kde sa väčšinou realizujú nákupy týchto elektronických diaľničných nálepok, teda známok, najviac obchodov sa tam udeje, veľmi veľa o tom ešte nevedia, a preto sa chcem spýtať, že keďže túto zákazku realizuje firma SkyToll, pokiaľ mám správne informácie, či táto firma bude na to, aby sa mohli platiť tieto elektronické diaľničné známky aj platobnou kartou, aj palivovými kartami, či bude využívať softvér, hardvér firmy PAYWELL, ktorá kontroluje platby za elektronické mýto. Či táto firma SkyToll bude používať hardvér, softvér firmy PAYWELL na možnú platbu a kontrolu platieb aj týchto diaľničných známok.
Ďuriš Nicholsonová, Lucia, podpredsedníčka NR SR (2018-09-18):
Áno, prerušíme to.
Mikloško, Jozef, poslanec NR SR (2015-09-29):
Ďakujem. Ja tiež som plne za príspevok pán Kadúca. Naozaj transparentnosť je nutná, najmä v takýchto veciach vnútrackých, policajtských a tak ďalej. Málo jej je, aj bolo. Mala by byť. V tých výberových komisiách naozaj mal byť nejaký cudzí prvok, ja by som povedal, teda nejaký opozičný prvok alebo nejaký konštruktívny prvok, ale taký, ktorý by vzájomne tých členov aj kontroloval. Prednedávnom tu bol zákon o rozvojovej pomoci, ktorý dalo ministerstvo zahraničia. No a tam bola situácia veľmi rovnaká, vlastne minister menoval v mene troch ľudí komisiu, ktorá vlastne bude potom hovoriť o dotáciách pre rozvojové krajiny, o vyberaní tých krajín, o dotáciách aj bez žiadostí, o odpustení dlhov, o vyhodnotení investícií, zvýhodnených investícií, o rôznych zákazkách, stavbách, službách a tak ďalej. Čiže tiež má ministerstvo snahu to všetko mať vo svojich rukách, čo, samozrejme, v takýchto veľkých prierezových témach proste je nesprávne. Čiže tiež sa prihováram za to, aby boli tam aj tzv. cudzie prvky, a to prvky, ktoré by naozaj seriózne, konštruktívne šachovali tie možné zneužitia takýchto komisií. Ďakujem.
Paška, Pavol, predseda NR SR (2014-05-29):
Dámy a páni, budeme pokračovať v interpeláciách. Pán poslanec Nagy. (Pokračovanie interpelácií poslancov .)
Laurenčík, Milan, podpredseda NR SR (2021-06-18):
Ďakujem veľmi pekne. Toto boli všetky otázky našich pánov poslancov a pani poslankýň na poslancov, našich poslancov v Európskom parlamente. Ešte by som chcel ospravedlniť pani poslankyňu Luciu Ďuriš Nicholsonovú, ktorá musela odísť pre nejaký ďalší pracovný program. A teraz sa pýtam, pani poslankyne, páni poslanci Európskeho parlamentu, či sa chcete vyjadriť k otázkam našich poslancov. Každý budete mať rozsah dve minúty. Navrhoval by som, aby sme išli v tom poradí, ako ste vystupovali. Takže ako prvá bude odpovedať pani poslankyňa Miriam Lexmann, nech sa páči.
Klus, Martin, podpredseda NR SR (2019-12-03):
Ďakujem. V súlade s rokovacím poriadkom požiadal o vystúpenie v rozprave spoločný spravodajca, predseda výboru pre financie a rozpočet pán poslanec Róbert Puci.
Budaj, Ján, poslanec NR SR (2017-06-15):
Iba jednou vetou, že ešte raz chcem apelovať, aby sme v mene všetkých tých obetí im dali šancu, aby ich príbuzní videli, že ten dátum sa dostal do zoznamu pamätných dní. A pretože aj pre nich je to šanca, že majú pocit, že tí ľudia nezomreli zbytočne. V mene všetkých tých státisícov poškodených, ktorí dnes berú mizerné, mizerné, dôchodky, a ich bývalí likvidátori, tí, ktorí ich robili v prebierkových komisiách, ich likvidovali, tí sú dnes na tom oveľa lepšie. Žiadna spravodlivosť nebola nastolená. Podporte aspoň toto symbolické gesto, ktoré pripomína obidva dátumy. Ďakujem.
Danko, Andrej, podpredseda NR SR (2024-02-27):
Ďakujem. Poslanec Pollák.
Klus, Martin, poslanec NR SR (2019-01-31):
Ďakujem pekne za všetky faktické poznámky. Začal by som teda otázkou pána poslanca Mazureka, či mi teda prekáža, že pán predseda Sulík hlasoval ako hlasoval. Ono by to chcelo asi počúvať viacej s porozumením, lebo ja som hneď na začiatku povedal, že sa náš poslanecký klub s týmto hlasovaním stotožňuje a zároveň som uviedol aj dôvody, prečo sa s tým stotožňuje, keď som spomenul, že v Maďarsku viaceré veci, ktoré boli Maďarsku vyčítané, sa už riešia. A prípadne im boli vyčítané veci, ktoré sú nad rámec toho, čo sa skutočne v Maďarsku deje. A zároveň som spomínal aj to, že viaceré z týchto problémov, ktoré sa vyčítali Maďarsku, by sme našli aj v iných krajinách. To bol dôvod, prečo sa zdržal. A keby som bol ja na jeho mieste, zdržal by som sa tiež. Takže jednoduchá odpoveď. Ukrajina. Ako môžem porovnávať Maďarsko s Ukrajinou, pardon, Poľsko s Ukrajinou. Na to je veľmi jednoduchá odpoveď. Keď sa pozrieme do Poľska a Ukrajiny v rokoch 1990 a keď chceme do roku 2014, tak vidíme zásadne rozdielny aj hospodársky vývoj, aj vývoj životnej úrovne. Tieto dve krajiny totižto na začiatku v roku 1990 boli v podstate na rovnakej úrovni a vidíme, kde dnes je Poľsko a kde je dnes Ukrajina, alebo kde bola, napríklad až do roku 2014, kým tam nezačal ozbrojený konflikt a kedy si iná krajina násilne odtrhla časť ich územia a neposiela dovolenkovať svojich vojakov na ich územie. Takže preto som použil tento príklad. A tých 24 rokov, keď chceme, je dostatočne smerodajných, keď porovnávame, aký zásadný rozdiel je v orientácii na Východ a na Západ. A ďakujem kolegovi Ondrejovi Dostálovi za ten citát. Ja som si ho odpustil, lebo som predpokladal, že vo svojom príhovore ho spomenie on sám. Ďakujem.
Grendel, Gábor, podpredseda NR SR (2022-05-10):
Jedna faktická poznámka na vaše vystúpenie. Pán poslanec Radovan Kazda, nech sa páči.
Bugár, Béla, podpredseda NR SR (2018-06-13):
Pán poslanec Zelník.
Hrnčiar, Andrej, podpredseda NR SR (2017-09-14):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Prerušujem rokovanie o tomto bode programu. Pán poslanec, stihneme to ešte? (Reakcia z pléna.) Hej? Dobre, takže vyhlasujem prestávku. Budeme pokračovať o 14.00 hodine. (Prerušenie rokovania o 12.00 hodine.)
Beluský, Martin, poslanec NR SR (2022-09-30):
Ďakujem za slovo, pán predseda. Ono je to spôsobené hlavne tým, že my ten dlh sledujeme v pomere k HDP a podľa toho sú nastavené aj tie pravidlá a z toho potom vyplývajúce nejaké sankcie, a práve v tých krízových situáciách, kedy to HDP poklesne, sme na to veľmi citliví, pretože to HDP je veľmi silný ukazovateľ v tej metodike, a tam možno stojí za zváženie aj to, sa pozerať nielen na dlh v pomere k HDP, ale aj v tých absolútnych číslach, lebo ten nárast, ktorý je aj v tomto podklade, ktorý vypracovala Rada pre rozpočtovú zodpovednosť, je enormný, a podľa mňa treba možno nájsť aj nejaký spôsob, ako zastropovať nárast toho dlhu aj v absolútnych číslach alebo nejako ho zamedziť, pretože naozaj do budúcnosti, najmä teda v tých ďalších krízach, ktoré určite ešte prídu, budeme mať potom veľké problémy. Ďakujem.
Hrnčiar, Andrej, podpredseda NR SR (2019-04-04):
Dobre. Otázka č. 10, poslanec Ondrej Dostál sa pýta predsedu Najvyššieho kontrolného úradu Slovenskej republiky Karola Mitríka: „Keď minister Kaliňák štartoval tzv. reformu ESO, ministerstvo vnútra tvrdilo, že sa ňou ušetrí viac než 700 mil. eur v priebehu nasledujúcich rokov. Po nedávnej kontrole NKÚ je jasné, že ministerstvo žiadnymi takými analýzami nikdy nedisponovalo. Za nami je už aj siedme výročie uznesenia NR SR č. 748 z 8. decembra 2011 o tom, že vláda má vykonať komplexný audit výkonu kompetencií podľa jednotlivých úrovní verejnej správy a zabezpečenie ich financovania predložiť ho Národnej rade Slovenskej republiky. Čo hovorí NKÚ na to, že toto uznesenie dodnes nebolo vládou splnené. Podľa vášho názoru potrebuje či nepotrebuje naša verejná správa riadne splnenie tohto uznesenia?“
Šmilňák, Martin, poslanec NR SR (2023-11-16):
Vážený pán predsedajúci, chcel by som zareagovať na pána predrečníka, pána Deja. Som rád, že ste toto pripomenul vládnej koalícii a nie, nie sú to len mladí, ročne nám odchádza zo Slovenska okolo tritisíc ľudí. Jednak sú to tie najšikovnejšie mozgy, ale takisto aj remeselníci, opatrovateľky, zdravotné sestry, lekári a ak toto nezastavíme, tak potom nebudeme produkovať na Slovensku to, čo bude potrebovať naša krajina, aby sme sa najprv uživili, aby, aby sme zachovali to, čo potrebujeme, aby sme dosiahli nejaký rast. Čiže pripadá, pripájam sa k tomu a, a apelujem na vládu, aby trochu viacej reflektovala tento fakt a prijala opatrenia, aby, aby sme toto, tomuto zabránili. Ďakujem pekne.
Hrnčiar, Andrej, podpredseda NR SR (2019-01-30):
Pán poslanec Madej.
V. Veteška, podpredseda NR SR: (2005-11-08):
Prosím, pán Cuper. J. Cuper, poslanec: Ďakujem, pán predsedajúci. Pán podpredseda, milé dámy, vážení páni, v zásade sa nevyjadrujem k veciam, ktorým nerozumiem alebo o ktorých mám len veľmi povrchné vedomosti. Pani poslankyňa Tkáčová, o akej neústavnosti to hovoríte v prípade návrhu zákona o skrátení volebného obdobia? Veď elementárna poučka, ktorá, samozrejme, mohla byť celkom dobre napísaná aj do Ústavy Slovenskej republiky, hovorí o tom, že v republike a najmä v demokratickej, ktorá sa riadi zásadami právneho štátu jasne platí, že všetky orgány sú legitimované voľbami. To znamená, legitimáciu, teda oprávnenie na vládnutie dostávame od občanov. Občania legitimovali v tomto parlamente úplne niekoho iného, za iné politické subjekty aby prijímali zákony. Toto všetko sa už dávno v tomto parlamente zmenilo. A práve preto je celkom logické v právnom štáte, že treba, aby boli predčasné voľby. A iná poučka právneho štátu hovorí, že skrátiť volebné obdobie orgánov v demokratickom a právnom štáte je celkom normálny jav, opak by bol pravdou, predlžovanie je nelegitímne a nedemokratické a rovná sa uzurpácii moci. A ak tu sa hovorí ešte aj o morálke, pani kolegyňa, no tak akým morálnym spôsobom táto vláda zabezpečuje svoju legitimitu na vládnutie? Kupovaním poslancov? Ďakujem.
Laššáková, Jana, podpredsedníčka NR SR (2014-09-11):
Na vystúpenie pána poslanca s faktickou poznámkou páni poslanci Novotný a Zajac. Končím možnosť prihlásiť sa s faktickými poznámkami. Nech sa páči, pán poslanec Novotný.
Vons, Peter, predseda NR SR (2021-09-21):
Pán predsedajúci, dajte, prosím, hlasovať o návrhu zákona ako o celku.
Bugár, Béla, podpredseda NR SR (2016-12-08):
Vážené panie poslankyne, vážení páni poslanci, v súlade so zákonom o rokovacom poriadku teraz nasleduje hodina otázok , ktorú týmto otváram. Poslanci písomne položili dovčera do 12.00 hod. 19 otázok na predsedu vlády a 12 otázok na členov vlády. Overovatelia ako vždy vyžrebovali ich poradie. Prosím teraz predsedu vlády pána Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči, pán premiér.
Jurinová, Erika, podpredsedníčka NR SR (2015-09-29):
Pán poslanec Gál.
Žiga, Peter, podpredseda NR SR (2024-02-07):
Vážené panie poslankyne, vážení páni poslanci, otváram piaty rokovací deň 9. schôdze Národnej rady Slovenskej republiky. Na dnešnom rokovacom dni o ospravedlnenie požiadali Rastislav Krátky a Michal Sabo. O ospravedlnenie neúčasti z dôvodu práceneschopnosti požiadali poslanci František Mikloško, Peter Sokol a Jana Vaľová. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa Trestný zákon, tlač 106. Prosím ministra spravodlivosti Borisa Suska, aby zaujal miesto určené pre navrhovateľov, a spoločného spravodajcu z ústavnoprávneho výboru poslanca Tibora Gašpara, aby zaujal miesto určené pre spravodajcov. S faktickými poznámkami sú na včerajšie vystúpenie poslanca Kéryho prihlásení poslanci Dostál a Šmilňák. (Pokračovanie rokovania o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 106.)
B. Bugár, podpredseda NR SR: (2005-06-23):
(Hlasovanie.) Prítomných je 142 poslancov, za 136, proti 3, zdržali sa 2, nehlasoval 1. Konštatujem, že tieto body zo spoločnej správy sme schválili.
Figeľ, Ján, podpredseda NR SR (2014-05-28):
Ďakujem pekne. Nech sa páči zaujať miesto pre navrhovateľov. Teraz dávam slovo spoločnému spravodajcovi z ústavnoprávneho výboru pánovi poslancovi Gáborovi Gálovi, aby informoval Národnú radu o výsledku rokovania výborov a odôvodnil návrh a stanovisko gestorského výboru.
Ďurica, Ondrej, poslanec NR SR (2022-12-07):
Ďakujem pekne, pán podpredseda. Ja som sa prihlásil v princípe hlavne kvôli tomu, že pán Pročko tu neustále vyrušuje a svojím... (Prerušenie vystúpenia predsedajúcim.)
Žiga, Peter, podpredseda NR SR (2024-05-21):
Prezentujme sa a hlasujme. (Hlasovanie.) 130 prítomných, 130 za. Konštatujem, že sme prijali uznesenie Národnej rady k atentátu na predsedu vlády Slovenskej republiky Roberta Fica. (Potlesk.) Ďakujem veľmi pekne, pán spravodajca, a vyhlasujem päťminútovú prestávku a budeme potom pokračovať v riadnom rokovaní 12. schôdze. Ďakujem pekne. (Prestávka. Po prestávke zaznievanie gongu.)
Poliačik, Martin, poslanec NR SR (2018-03-26):
Ďakujem veľmi pekne za pripomienky a budem reagovať len na tú prvú. Ako poslanec to väčšinou nerobím, ale pedagóg vo mne tentokrát zvíťazil. A rozdiel medzi drogovou a protidrogovou politikou je taký, že tá protidrogová sa robila na celom svete sto rokov. Jej účelom bolo znížiť produkciu a obmedziť ponuku a predpokladalo sa, že s tým sa zníži aj dopyt. Výsledkom je za posledných sto rokov, ktoré sa volajú vojna proti drogám na celej tejto planéte, že drog je viacej, užívateľov je viacej a sú dostupnejšie tie drogy než kedykoľvek predtým, a preto mnohé krajiny začali zavádzať tzv. drogovú politiku. To znamená, že prijali prítomnosť ľudí, ktorí narkotiká zneužívajú na svojom území, a začali sa snažiť im čo najviac pomáhať. A vďaka tomuto počty užívateľov klesajú, počty drog na trhu klesajú a ujma, ktorú títo ľudia spôsobujú sami sebe, svojím rodinám a celej spoločnosti, naokolo klesá. To znamená, že nie je to tak, ako vy, pán kolega, ste povedali, že by niekto niečo niekomu podsúval. Ja som posledný, ktorý by niekomu niečo podsúval, presne z dôvodu, že som videl nedozierne (správne „nedozerné“) následky škodlivé na mnohých životoch mnohých ľudí, ktoré drogy dokážu spôsobiť. Mne ide o to, aby deti, mladí ľudia a všetci občania tohto štátu za predpokladu, že môžu, sa drogom (správne „drogám“) vyhli. A keď sa im vyhnúť nevedia, aby im bolo pomáhané ako ľuďom s problémom a nie aby boli zatváraní do basy ako kriminálnici od prvého chytenia. Ďakujem pekne.
Kubánek, Stanislav, poslanec NR SR (2019-05-10):
Vážený pán podpredseda Národnej rady, vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o sčítaní obyvateľov, domov a bytov v roku 2021. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívno-právnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre verejnú správu a regionálny rozvoj a Výbor Národnej rady pre sociálne veci. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 17. júna 2019 a gestorský výbor do 18. júna 2019. Pán predsedajúci, otvorte, prosím, všeobecnú rozpravu.
Jurinová, Erika, podpredsedníčka NR SR (2013-03-26):
Pán poslanec Kadúc.
Tomanová, Viera, poslankyňa NR SR (2012-07-02):
Pani Jurinová, odzneli tu aj druhý pilier aj všetko. Zaujímavé, že pán Kaník sa k nemu mohol vyjadriť, a ja nie? Prepáčte. A ja by som len pripomenula, že nepokračujete, pán, nepokračuje súčasná vláda vo vašich krokoch, ale pokračuje v materiáloch, ktoré boli za mňa vypracované. Ďakujem za pozornosť. (Potlesk.)
Hrnko, Anton, poslanec NR SR (2018-06-13):
Pán Dostál, vy ste expert na všetko, resp. podľa všetkého a podľa vystúpení ste najschopnejší človek v tomto parlamente, lebo máte možnosť a schopnosť vyjadriť sa k všetkému, od rybolovu až po vlak na Mont Evereste, od hĺbkového ponárania až po neviem čo všetko, lebo všade a furt vystupujete a čo vystúpenie, tak to perla. A toto jedno bola taká perla, že rozprávate veci do vetra, neviete súvislosti a nechcem sa tu rozvádzať, že veci sa riešia ináč, nie tak, ako si vy myslíte, ako by ste chceli.
M. Hort, podpredseda NR SR: (2007-11-28):
Prerušujem rokovanie o štátnom rozpočte a pred hlasovaním o siedmich prerokovaných zákonoch a pred sľubom poslanca vyhlasujem 5-minútovú prestávku. (Prestávka.) (Po prestávke.)
Grendel, Gábor, podpredseda NR SR (2023-03-17):
Vyhlasujem rozpravu za skončenú. Chce zaujať stanovisko v záverečnom slove pani navrhovateľka? Nie. Pán spravodajca? Tak isto nie. Prerušujem rokovanie o tomto bode programu. Ďalším bodom je pokračovanie v prerušenej rozprave v prvom čítaní o návrhu poslancov Fecka, Pročka a Kučeru na vydanie zákona, ktorým sa mení a dopĺňa zákon č. 274/2009 Z. z. o poľovníctve, tlač 1386. Prosím pána poslanca Martina Fecka, aby zaujal miesto určené pre navrhovateľov a tak isto prosím spravodajcu z výboru pre pôdohospodárstvo a životné prostredie pána poslanca Jána Szőllősa, aby zaujal miesto určené pre spravodajcov. Slovo by mal mať teraz pán poslanec Richard Takáč, ktorý sa do rozpravy prihlásil za klub SMER. Nevidím ho v tejto chvíli v sále. V tom prípade pán poslanec stráca možnosť vystúpiť v rozprave a dávam slovo, teda možnosť prihlásiť sa ešte do rozpravy ústne. Pán poslanec Jozef Pročko ako jediný. Končím možnosť prihlásiť sa ústne do rozpravy. Nech sa páči, pán poslanec, máte slovo. (Pokračovanie rokovania o návrhu poslancov Národnej rady Slovenskej republiky Martina Fecka, Jozefa Pročka a Karola Kučeru na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov , tlač 1386.)
Mičovský, Ján, poslanec NR SR (2012-09-18):
Dobrý deň, Ďakujem za slovo, pani podpredsedníčka. Tie návrhy, ktoré tu zazneli od kolegu Viskupiča, podporujem, ale chcem povedať, že jedna vec sa mi od piatka ozrejmila ešte viac, ako som teda predpokladal. A to je otázka tá, že tieto inteligentné dopravné systémy sú skutočne schopné rozlišovať konkrétne dopravné situácie na našich cestách. A ja som rád a som vďačný, že ten systém je toho schopný. Aj viem, že to je vízia, že je to nad rámec prejednávaného zákona. Ale chcem povedať, že sa hlásim už teraz k tomu, že ak bude možné využiť tento systém na to, aby na našich cestách bolo možné konkrétne analyzovať dopravné situácie, ktoré tu vznikajú denne v tisíckach násobkoch a ktoré mnohokrát sú skutočne vážnym ohrozením účastníkov, tých, ktorí sa teda o ne aktívne pričinia, aj tých, ktorí tam pasívne do toho vbehnú, tak všetkými dvadsiatimi prstami podporujem, aby také niečo v budúcnosti bolo využité. A chcem povedať, že my v žiadnom prípade sa nemôžeme domnievať, že je to nejaký vstup do našich osobných práv a slobôd. Moja cesta autom po verejnej komunikácii, kde behom jednej hodiny stretnem tisícky účastníkov, nemôže byť chápaná ako niečo, čo je mojím súkromným právom. A ja teda musím sa boriť s tým, aby niekto sa dozvedel, ako som sa správal v konkrétnych dopravných situáciách. Tak ja viem, že to je problém, že to môže niekomu pripadať, že zase nám niekto chce pozerať veľmi jasne na prsty, kedy hodíme dvojku či trojku, kedy ako predbiehame. Určite tam treba chápať, že to nie je také jednoduché. Ale v princípe chcem zdôrazniť, že auto je skutočne nie moje. Je to teda môj súkromný majetok, ale nie je mojím súkromným právom jazdiť, ako chcem, a boriť sa s tým, že niekto bude vedieť, ako kedy a koľkokrát som niekoho ohrozil. Vidím v tom úžasnú možnosť veľmi preventívne dosiahnuť to, že nebezpečenstvá na našich cestách prudko klesnú a že ozaj auto je zbraň, ktorú treba podriadiť aj takémuto obmedzeniu. Ďakujem.
Hrnčiar, Andrej, podpredseda NR SR (2018-02-07):
Pán poslanec Kéry.
Klus, Martin, podpredseda NR SR (2019-12-04):
Ďakujem. Otváram všeobecnú rozpravu. Do rozpravy som dostal jednu písomnú prihlášku. Pani poslankyňa Zuzana Zimenová, nech sa páči.
Mažgút, Ján, poslanec NR SR (2024-06-11):
Ďakujem pekne. Vážený pán predsedajúci, dovoľte mi, prosím, ako navrhnutému spravodajcovi výboru predniesť spoločnú správu výborov Národnej rady Slovenskej republiky o výsledku prerokovania zákona z 21. mája 2024, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky, tlač č. 349. Prezidentka Slovenskej republiky v zmysle článku 102 ods. 1 písmeno o) Ústavy Slovenskej republiky vrátila zákon z 21. mája 2024, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov na opätovné prerokovanie Národnou radou. Vo svojom rozhodnutí z 28. mája 2024 uviedla dôvody na vrátenie zákona a v časti 3 navrhla, aby Národná rada pri opätovnom prerokovaní zákon neprijala ako celok. Predseda Národnej rady rozhodnutím č. 359 z 29. mája 2024 pridelil predmetný vrátený zákon na prerokovanie Ústavnoprávnemu výboru a výboru pre kultúru a médiá. Ústavnoprávny výbor uznesením č. 109 zo 7. júna 2024 odporučil Národnej rade Slovenskej republiky po opätovnom prerokovaní zákon vrátený prezidentkou Slovenskej republiky schváliť. Výbor pre kultúru a médiá uznesením č. 24 z 10. júna 2024 odporučil Národnej rade Slovenskej republiky po opätovnom prerokovaní zákona, vrátený prezidentkou Slovenskej republiky schváliť s pripomienkami. Gestorský výbor odporučil Národnej rady, rade po opätovnom prerokovaní uvedený zákon schváliť v pôvodnom znení s pozmeňujúcim návrhom týkajúcim sa zmeny účinnosti podľa § 90 ods. 1 zákona o rokovacom poriadku Národnej rady. Spoločná správa výborov Národnej rady o prerokovaní predmetného zákona, tlač 349a, bola schválená uznesením gestorského výboru č. 29 z 11. júna 2024. Gestorský výbor ma určil za spoločného spravodajcu výborov a poveril ma, aby som na schôdzi Národnej rady informoval o výsledku rokovania výborov. Pán predsedajúci, ďakujem, skončil som. Otvorte, prosím, rozpravu.
Kadúc, Miroslav, poslanec NR SR (2013-05-21):
Ďakujem za slovo. Ja som väčšinu toho tvojho prejavu počúval v kancelárii a z toho, čo som počul, tak to bolo veľmi vecné, vecné vystúpenie, pekne si pomenovala problémy, dala si argumenty. Bolo tam minimum politika, alebo minimum politikum, čo je veľmi dobré a myslím, že takto by to nejako malo chodiť. Tak by som sa ti chcel poďakovať, že za takéto vystúpenie, ja tvoj pozmeňovák, samozrejme, podporím a pri hlasovaní o zákone ako celku dám na to odporúčanie.
I. Štefanec, poslanec: (2009-06-16):
Návrh odôvodňujem tým, že podľa zákona č. 211/2000 Z. z. o slobodnom prístupe k informáciám vláda nemôže utajovať žiadne informácie, ktoré sa týkajú verejných financií. Podľa vyjadrení predstaviteľov vlády ide o investíciu až do výšky 6 miliárd eur. Som presvedčený, že naši občania majú právo na informácie o tejto zmluve. Ďakujem.
Grendel, Gábor, podpredseda NR SR (2022-10-05):
Pán poslanec Milan Potocký.
Jahnátek, Ľubomír, minister pôdohospodárstva a rozvoja vidieka SR (2013-05-17):
Dobre, ďakujem pekne. Pán poslanec Fecko, samozrejme predbehol som ešte ten jeden krok. To sú tie dvojité deklarácie, to je tá rakovina, ktorá sa dneska dostala do poľnohospodárstva, že úmyselne sa nájdu skupiny, ktoré si zadeklarujú, že využívajú tú istú parcelu ako daný poľnohospodár. A vtedy nastáva problém, lebo „pepeáčka“ zastaví platbu, ale na celý poľnohospodársky podnik, nie na tú parcelu. A my teraz hovoríme: keď je sporná parcela, dobre, nech sa zastaví na spornú parcelu, ale nech sa nezastaví financovanie celého poľnohospodárskeho družstva, lebo do dvoch, troch rokov, dokedy súd rozhodne, dovtedy ten poľnohospodársky podnik padne. Čiže stabilizujeme, ale súvisí to s tým B, ktoré som povedal a ktoré bude pri pozemkových úpravách. Pán poslanec Huba, ja som neodmietol vaše návrhy, ja som vám len povedal, toto riešime v úplne iných dokumentoch. Je to o niečom inom a je to oveľa komplikovanejšie, zložitejšie, čo sa nedá riešiť zákonom. Rozpracovanie spoločnej poľnohospodárskej politiky, ktorá bude vlastne vodítkom, ako to poľnohospodárstvo bude vyzerať, bude cez niekoľko zákonov, ktoré môžme prijať, ale až potom, keď ich príjme Európsky parlament. Ďakujem.
Grendel, Gábor, podpredseda NR SR (2021-04-30):
Pán poslanec Jarjabek.
Paška, Pavol, predseda NR SR (2013-12-12):
Vážené pani poslankyne, vážení páni poslanci, poprosím vás o zaujatie miesta, budeme pokračovať v rokovaní programu schôdze. Ešte predtým, pán poslanec Hlina, procedurálny návrh.
M. Vášáryová, poslankyňa: (2008-04-08):
A znovu by som ale potrebovala upresniť, pán minister, my nie sme proti právu na odpoveď, my len sme proti tomu, aby bolo formulované tak vágne, aby ho mohli využívať najmä politici, vládne orgány a kriminálnici. Len o to ide. A veľmi by som poprosila, určite budete aj naďalej vystupovať v rozprave, keď ste s tým už začali, keby ste sa k tomuto naozaj vyjadrili. Ďakujem vám veľmi pekne.
Laššáková, Jana, podpredsedníčka NR SR (2014-11-08):
Na vystúpenie pána poslanca s faktickými poznámkami štyria páni poslanci, pán poslanec Huba, Martvoň, Šuca a Hraško. Končím možnosť prihlásiť sa s faktickými poznámkami. Nech sa páči, pán poslanec Huba.
Suja, Miroslav, poslanec NR SR (2021-03-17):
Ďakujem za slovo, pán predsedajúci. Pán poslanec Viskupič, veľmi pekne ďakujem, že ste zapracovali tie pripomienky, či už poslancov, alebo odbornej verejnosti, veľmi si to vážim. Beriem to veľmi profesionálne z vašej strany. Ja sa chcem len ešte spýtať, že či bude nejaká kontrola, aby sa tesne pred koncom zbytočne nenaskladilo veľa starých značiek, lebo vieme, že tlaky môžu byť rôzne, hlavne tých výrobcov, či tam bude nejaká kontrola. Nie, že zrazu všetky policajné oddelenia (povedané so smiechom) alebo centrálne zrazu naskladnia tisíce značiek a potom s nimi budeme mať zbytočný problém a štát príde o peniaze, ak si to ľudia nebudú chcieť meniť, budú tam vlastne aj doživotne. A zvyšok – vystúpim v rozprave. Ďakujem.
P. Paška, predseda NR SR: (2009-10-22):
(Hlasovanie.) 143 prítomných, 84 za, 1 proti, 57 sa zdržalo, 1 nehlasoval. Sme v treťom čítaní . Otváram rozpravu. Pán poslanec Duray, do rozpravy, alebo je to omyl? Pravdepodobne je to omyl. Vyhlasujem rozpravu za skončenú. Pán spravodajca, budeme hlasovať.
M. Dzurinda, poslanec: (2007-05-15):
To, že to vystúpenie bolo obsiahle, ale aj obsahovo vyčerpávajúce, mne umožňuje byť omnoho stručnejším a chcem svoje vystúpenie využiť v zásade na tri veci. Po prvé, chcem Slovenskej lige v Amerike zablahoželať, zablahoželať k významnému jubileu. Po druhé, chcem pozdraviť Slovenskú ligu v Amerike a nielen tu prítomných jej predstaviteľov, ale všetkých jej členov, všetkých Slovákov, a to nielen v Spojených štátoch, ale aj v celom zahraničí. A napokon sa chcem Slovenskej lige v Amerike poďakovať za všetky aktivity, neraz som bol prítomný na niektorých z nich, za bohaté aktivity, za udržiavanie slovenčiny, slovenského povedomia a pevných, pekných väzieb so svojou vlasťou. No a napokon, azda len jedna myšlienka z plejády, ktorú uviedol pán Rydlo a ktorá sa mi páčila, keď už tak skončil svoje vystúpenie. Pán kolega hovoril o túžbe mnohých Slovákov aj známych, aj menej známych, o tom, aby slovenský národ raz mohol zastať ako národ rovný s národmi ostatnými vo svete. Ja by som chcel túto myšlienku len drobno podoprieť, že tej túžbe sa vždy dalo rozumieť. A myslím, že našla plné uplatnenie práve v ostatných rokoch, nielen tým, že Slovensko ako samostatný štát ukázalo životaschopnosť, že túto životaschopnosť ukazuje stále, že sme svedkami naozaj veľmi pekného vývoja Slovenskej republiky, a nemyslím teraz len na ekonomické čísla a parametre životnej úrovne, ale aj  celkovou pozíciou, rešpektom, dobrým postavením v zahraničí, ktoré si Slovensko vybudovalo. A myslím si, že toto rovnocenné postavenie Slovákov s ostatnými národmi vo svete našlo aj formálne vyjadrenie v tom, že práve v ostatných rokoch sa Slovensko stalo členom Severoatlantickej aliancie, stalo sa členom Európskej únie, že hrá aktívnu rolu v týchto zoskupeniach, že je rešpektované. No a napokon bol tu ešte aj jeden taký symbolický okamih, ktorý potvrdzuje aj tú formálnu rovnoprávnosť Slovákov, a to bol február v roku 2005, keď na Slovensko prišiel prezident Spojených štátov, keď na Hviezdoslavovom námestí, takom pamätnom a drahom pre nás, Slovákov, predniesol nezabudnuteľnú reč, v ktorej ocenil jedinečnú cestu slovenského národa v srdci Európy, ale v ktorej pripomenul aj významný prínos Slovákov pri budovaní Spojených štátov. Takže to boli okamihy, ktoré potvrdili, že to úsilie, ale aj tie túžby a práca mali svoj zmysel a Slováci sa dočkali toho, že naozaj sú nielen národom, ale aj rozvíjajú svoju štátnosť, rozvíjajú ju v rovnoprávnom a rovnocennom postavení s inými krajinami a inými národmi. Dámy a páni, poslanecký klub SDKÚ – DS podporí návrh vyhlásenia, ktoré vám prečítal pán kolega Rydlo. Ďakujem pekne. (Potlesk.)
Benčík, Ján, poslanec NR SR (2020-11-05):
Ďakujem pekne za odpoveď. Asi sa zhodneme v jednom. Veľký ruský spisovateľ Alexander Solženicyn kedysi povedal, že „najväčším nebezpečím pre“ fungovanie, „zdravé fungovanie spoločnosti je nepotrestané zlo“. Toto zlo vidím, že sa prejavuje aj teraz a je to o to horšie, že žijeme v období pandémie, aká nemá na svete aj v Európe už sto metrov, sto rokov žiadnej obdoby, a napriek tomu, že je vyhlásený núdzový stav, dochádza k takýmto veciam ako. A ešte jedna vec, by som vás poprosil, keby ste tlmočili pánovi ministrovi. To, čo tam bolo snáď najodpornejšie, boli tie vystúpenia, vulgárne vystúpenia tých maličkých detí. Pokiaľ viem, matka tých dievčatiek bola stotožnená, ale otec toho chlapca nie. A pritom ten chlapec tam práve vykrikoval, že Matoviča treba zabiť a dodal ešte, že tuším že aj Radičovú a Čaputovú. Myslím si, že by bolo dobré sa pozrieť aj na toho pána otca, ktorý tam s tým chlapčekom bol. Ja som napísal blog a tam sú jeho fotografie, myslím, že by to nemal byť až taký problém. Ďakujem pekne.
Ďuriš Nicholsonová, Lucia, podpredsedníčka NR SR (2019-06-27):
Ďakujem pekne pani kolegyni Remišovej. No, ja s tým úplne súhlasím. Ja som veľmi rada, že aj OĽANO, poslanecký klub OĽANO sa k tomu postavil tak, ako sa; teda postavil tak, ako sa postavil. Ja si myslím, že v tomto bude zhoda v rámci, v rámci opozície. A naozaj, proste takto sa to nerobí. Ak aj chcel v dobrom pán poslanec Petrák reagovať na tú nepríjemnú vzniknutú situáciu, po prvé, tak mohol urobiť už pred dvoma rokmi, a po druhé, robiť to nepriamou novelou podľa mňa si ani tá situácia, ktorá vznikla, nezasluhuje.
J. Tkáčová, poslankyňa: (2004-05-12):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 rokovacieho poriadku. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje potrebné informácie, osobitná časť dôvodovej správy obsahuje odôvodnenie jednotlivých ustanovení. Znenie návrhu zákona svojou problematikou patrí medzi prioritné oblasti aproximácie práva uvedené v čl. 70 Európskej dohody o pridružení - oblasť ochrany zdravia, života ľudí, zvierat a rastlín a medzi priority odporúčané v Bielej knihe. Vychádzajúc z oprávnení, ktoré pre mňa ako spravodajkyňu vyplývajú z rokovacieho poriadku, navrhnem po rozprave v Národnej rade, aby uvedený vládny návrh zákona bol prerokovaný  v druhom čítaní. A takisto po rozprave navrhnem výbory a termíny prerokovania. Pán predsedajúci, skončila som, prosím, otvorte rozpravu.
J. Pataky, poslanec: (2008-10-22):
V závere by som chcel povedať, že myslím si, že vláda a ministerstvo vnútra by mali naraz prijať komplexný balík nových zákonov, doslova v právnickej hantírke kódex, ktorý by ucelene a komplexne riešil problematiku dopravy na pozemných komunikáciách, lebo takto máme pred sebou len súbor viacerých navzájom nadväzujúcich zákonov, pričom nie vždy sú ustanovenia jedno v súlade s ustanoveniami iného a netreba ani zabúdať na finančné príjmy ľudí, ako i na cesty na východnom Slovensku, ktoré nemôžeme vôbec porovnávať s cestami na západnom Slovensku. Ďakujem za pozornosť.
Grendel, Gábor, podpredseda NR SR (2020-07-09):
Pán poslanec Taraba.
Figeľ, Ján, podpredseda NR SR (2013-04-16):
S ďalšou faktickou Ivan Štefanec.
Pfundtner, Edita, poslankyňa NR SR (2017-10-12):
Vážená pani ministerka, vážené panie poslankyne, páni poslanci, ako spravodajkyňa určená navrhnutým gestorským výborom pre ľudské práva a národnostné menšiny v súlade s § 73 zákona o rokovacom poriadku predkladám informáciu k uvedenému návrhu zákona (tlač 704). Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu je zrejmý účel navrhovanej úpravy a, vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 729 navrhujem, aby návrh zákona prerokoval ústavnoprávny výbor a výbor pre ľudské práva a národnostné menšiny ako gestorský výbor. Odporúčam, aby návrh zákona výbory prerokovali do 24. novembra 2017, resp. gestorský výbor do 27. novembra 2017. Vážený pán predsedajúci, otvorte, prosím, rozpravu k predmetnému bodu.
Martvoň, Anton, poslanec NR SR (2014-11-08):
Ďakujem. Pani predsedajúca, v prvom rade chcem zdôrazniť, že strana SMER sa nebojí občanov a pravidelne medzi nich chodíme, ale čo chcem povedať, pani predsedajúca, chcem vás požiadať, aby ste dohliadali na dodržiavanie rokovacieho poriadku. Nie je normálne, že niekto v stave, pri ktorom všetci pochybujeme, že ten stav nie je trošku iný, tu uráža premiéra, vládu, nás poslancov, a takým spôsobom, že kebyže to robí niekto zo strany SMER, už dávno by ste ho boli zastavili. Vy ste dovolili dokonca aj svojmu straníckemu šéfovi nás tu urážať. Čiže, pani predsedajúca, týmto vás dôrazne žiadam, aby ste zabezpečili dodržiavanie rokovacieho poriadku. Pokiaľ to nezvládate, vzdajte sa funkcie.
Glváč, Martin, podpredseda NR SR (2016-04-22):
Pani poslankyňa Kaščáková.
P. Hrušovský, predseda NR SR: (2004-12-02):
K. Mitrík, poslanec: Nepodal.
Mikloš, Ivan, poslanec NR SR (2012-04-04):
Sľubujem. (Potlesk.)
J. Burian, poslanec: (2006-10-24):
Najprv k spoločnej správe boli prijaté gestorským výborom tri návrhy. Vzhľadom na to, že pán poslanec Lipšic vybral na osobitné hlasovanie bod č. 2, pán predseda, dajte hlasovať o bodoch spoločnej správy 1 a 3 s odporúčaním gestorského výboru schváliť.
Kollár, Boris, predseda NR SR (2020-04-23):
Ďakujem pani poslankyni. Teraz vystúpi s faktickou poznámkou pán poslanec Krajčír.
I. Mikloš, podpredseda vlády a minister financií SR: (2005-12-06):
No a ešte keď môžem k tomu, jednoducho ja som nehovoril len o politikoch, veď vy sama ste vymenovali, pani poslankyňa, že sa to môže týkať umelcov, spisovateľov, podnikateľov, čiže myslím si, že ten poplatok, tak ako je tam stanovený, sa netýka bežných ľudí.
Dostál, Ondrej, poslanec NR SR (2017-04-04):
Ďakujem za reakcie. Je samozrejme otázkou, že aký má byť rozsah tohto zákona z hľadiska verejných funkcionárov, ktorých pokrýva. A samozrejme, že sú aj funkcionári v štátnej službe alebo vo verejnej službe, ktorí fungujú v rámci, v režime iného zákona. S tými tisíckami poslancov obecných zastupiteľstiev je to naozaj asi na dlhšiu úvahu a to nechajme si na to druhé čítanie, to súhlasím. A pokiaľ, pokiaľ ide o to, o tie, o tie sankcie, tak samozrejme, že je dôležité, aby sankcie, sankcie existovali, ale tie sankcie majú byť nastavené tak, aby prinútili verejných funkcionárov plniť si tie povinnosti. A teda aj keby sankcie boli nastavené oveľa miernejšie, keby tam existovala nejaká forma upozornenia, tak tie formálne pochybenia, ku ktorým dochádza, by bolo možné odstrániť alebo, alebo minimalizovať, alebo minimalizovať ich nejaké dôsledky. A dôležité je, aby, aby informácie, ktoré sa takýmto spôsobom zverejňujú, mali nejakú výpovednú hodnotu. Len to potom často nie je iba vecou, vecou znenia zákona, ale aj vôle ten zákon dodržiavať, vymáhať a plniť, a to ako od samotných verejných funkcionárov, tak potom od výboru a od komisií, ktoré to majú kontrolovať, lebo častokrát tam žiadna vôľa plniť to nie je.
Hraško, Igor, poslanec NR SR (2012-12-11):
Ďakujem pekne, pani predsedajúca. Pán kolega, nakoľko nás je už len pár v rokovacej sále, aj tak vám ďakujem za vaše slová. Len, ako sa hovorí, sú volaním do prázdna alebo spoveďou do bútľavej vŕby. A aj tak slová nikdy nebudú vypočuté, ako som už spomínal vo svojom príspevku. Darmo môžeme hovoriť, darmo môžeme rozprávať, rozpočet bude schválený tak, ako si ho vládna strana navrhla, a nikoho absolútne nebude trápiť to, že ten rozpočet nie je dobrý a že nepovedie skutočne Slovensko smerom dopredu. Ale sa kedysi hovorilo, že Japoncov nedobehneme, ani keby nám bežali oproti. Tak dnes už o tom môžeme len snívať, že vôbec za nimi niekedy môžeme začať bežať.
Hort, Milan, podpredseda NR SR (2010-10-20):
Ďalej sa faktickou poznámkou pán poslanec Miroslav Beblavý. Nech sa páči.
Vážny, Ľubomír, podpredseda vlády SR pre investície (2014-11-10):
Ja vám ukážem tie snímky, sú v archíve, čo ste s nimi mávali, prosím vás. A posledné, čo poviem, lebo to sú ťažké nezmysly, zažite niečo, urobte niečo v príprave, stavebné povolenie, urobte niečo v tendri, urobte niečo v realizácii, nič z toho ste za sebou nenechali, skolaudujte niečo a potom môžete voľačo rozprávať, keď ten proces poznáte. Doteraz som si myslel, že idete podľa hesla, kto nič neurobí, nič nepokazí, nie, vy ste išli podľa hesla, aj to slovenské porekadlo ste premenili, nič ste neurobili a všetko ste pokazili, zanechali ste spálenú zem. (Potlesk.)
Danko, Andrej, predseda NR SR (2019-10-23):
Ďakujem. Prerušujem rokovanie o tomtom bode programu. Ďalším bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálny a justičných fondov a o zmene a doplnení niektorých zákonov v znení neskorších predpisov. Návrh zákona je pod tlačou 1697, návrh na jeho pridelenie na prerokovanie výborom je v rozhodnutí č. 1798. Dávam slovo poslancovi Feckovi, aby za skupinu poslancov návrh zákona uviedol, nech sa páči, pán poslanec. (Reakcie z pléna.) Ešte výbor oznámi. Pán poslanec, nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov , tlač 1697.)
Uhliarik, Ivan, poslanec NR SR (2015-04-24):
Pán predseda, myslel som si, že budeš lepší, pán predseda výboru. Strana SMER skutočne v tejto chvíli opäť používa taktiku, ako sme to videli pri Váhostave, že lož prekrýva lžou. Pán predseda výboru, môžeš kľudne na mňa dať trestné oznámenie a hovorím tu v plnom vedomí, klameš, klameš v tom, že som bol majiteľom nejakej schránkovej firmy. Nebol som majiteľom žiadnej schránkovej firmy, v ktorej som podľa teba previedol na svoju manželku a ktorej obrat sa zvýšil o 27-krát. Kľudne podaj na mňa trestné oznámenie, aspoň sa to vysvetlí. Klameš. Podobne ako sme dnes v tlačovej konferencii počuli pána ministra, ktorý klamal, že som bol niekedy na Cypre. V živote som nebol na Cypre, ani na dovolenke, ani z nejakého iného dôvodu. Opäť iba klamstvo. K vašej slávnej správe, ktorú stále takýmto spôsobom prezentuješ, no, neviem, koľkí z vás ste si túto správu prečítali, ja sa obávam, že ani minister zdravotníctva si túto správu neprečítal, alebo ty, pán predseda zdravotníckeho výboru, pretože napríklad táto správa na ôsmich stranách popisuje indikačné obmedzenia 57 liekov, ktoré ministerstvo schválilo. Táto správa, ktorej cieľom by mali byť prezentované opatrenia na zníženie zadlžovania, tieto opatrenia naozaj popisuje vo veľmi, veľmi stručnej forme, budeme o tom veľmi radi podrobne hovoriť na zdravotníckom výbore. Táto správa takisto hovorí o tom, že na jednej strane ministerstvo zdravotníctva bude zastavovať zadlžovanie, ale ako dneska sme počuli, ministerstvo financií hovorí, že to zadlžovanie sa bude zvyšovať. Čomu teda máme veriť?
Kollár, Boris, predseda NR SR (2021-11-04):
Ďakujem. Nakoľko už je po 12.00 hod., prerušujem rokovanie do 14.00 hod., všetkým kolegom, kolegyniam prajem dobrú chuť. (Prerušenie rokovania o 12.03 hodine.) (Pokračovanie rokovania o 14.00 hodine.)
Blaha, Ľuboš, podpredseda NR SR (2024-01-19):
Na vaše vystúpenie pani poslankyňa evidujem 22 faktických poznámok. Ako prvá sa prihlásila s faktickou poznámkou pani poslankyňa Zuzana Števulová. Nech sa páči.
Bugár, Béla, podpredseda NR SR (2016-09-08):
Ale porušili. Pán poslanec Vašečka, nech sa páči.
P. Paška, predseda NR SR: (2008-12-03):
(Hlasovanie.) 122 prítomných, 102 za, 11 proti, 8 sa zdržalo, 1 nehlasoval. Tento návrh sme schválili.
Hrnčiar, Andrej, podpredseda NR SR (2019-05-17):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak. Prerušujem rokovanie o tomto bode programu. A vyzerá, že teda končíme aj dnešný rokovací deň, nakoľko pán poslanec Matovič opäť nie je v rokovacej sále, opäť tu nie je už druhýkrát, aby predložil svoj zákon, a takisto ani Petra Krištúfková. Takže končím dnešný rokovací deň a budeme pokračovať v pondelok. (O 20 sekúnd po vyhlásení skončenia rokovacieho dňa prišiel do rokovacej sály poslanec Matovič.) Dobre, pán poslanec Matovič prišiel. Pán poslanec Matovič prišiel, takže nemám problém pokračovať. No Rajtár je spravodajca. Je tu niekde? (Reakcia poslanca Matoviča: „Jedine, že by som si to potom odspravodajcoval sám. To môže byť?“ ) Ale pán poslanec môže začať. (Rokovanie o návrhu poslanca Národnej rady Slovenskej republiky Igora Matoviča na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , tlač 1484.)
Danko, Andrej, predseda NR SR (2019-11-28):
Ďakujem. S reakciou na vystúpenie pána poslanca dve faktické. Pán poslanec Galis, nech sa páči.
Jurinová, Erika, podpredsedníčka NR SR (2015-05-06):
Pán poslanec Beblavý, nech sa páči.
Glváč, Martin, podpredseda NR SR (2018-06-21):
Ďakujem. Prerušujem rokovanie o tomto bode programu a budeme pokračovať o štrnástej hodine hodinou otázok. (Prerušenie rokovania o 13.06 hodine.) (Pokračovanie rokovania o 14.00 hodine.)
P. Paška, predseda NR SR: (2006-12-12):
(Hlasovanie.) 150 prítomných, 66 za, 23 proti, 61 sa zdržalo. Ani tento návrh sme napriek primeranému lokálpatriotizmu neschválili. Ďalej.